
R E F E R A T
privind reorganizarea Serviciului Public Creșe Timisoara

	Având în vedere  Hotărârea Consiliului Local al municipiului Timișoara  nr.108 /05.04.2016  privind înființarea Serviciului Public Creșe și aprobarea regulamentului de organizare și funcționare pentru Serviciul Public  Creșe Timișoara;
 În conformitate cu prevederile Legii nr. 263/ 2007 privind înfiinţarea, organizarea şi funcţionarea creşelor si  Hotararea Guvernului nr. 1.252 /2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, coroborate cu prevederile art.  art.36 alin.(2) lit. a) si alin.(9) din Legea nr.215/2001 privind administraţia publică locală, republicată şi modificată;  
 În vederea eficientizării și fluidizării activităților derulate în cadrul Serviciului Public Creșe;

					 Propunem:
- Reorganizarea Serviciului Public Creșe Timișoara  ca  serviciu public cu personalitate juridică, în subordinea Consiliului Local al Municipiului Timişoara.
-Atribuirea imobilului situate în Timișoara, strada Drăgășani, nr.1, înscris în CF 438203 nr. topografic 438203 către Serviciul Public Creșe Timișoara cu destinația de sediu social.
-Suplimentarea cu 9 a numărului de posturi de  asistente medicale  astfel încât să fie acoperit în totalitate programul  de funcționare al  creșelor aprobat prin  Regulamentul de organizare și funcționare : de luni până vineri , în intervalul orar 6,00-18,00;   cu 3 a numărului de posturi de  muncitori necalificați – ajutor de bucătari , pentru asigurarea funcționalității bucătăriilor creșelor și cu 4 a  numărului de posturi de ingrijitori, pentru asigurarea curățeniei în creșe ;
- Înființarea unui post de medic primar normă intreagă  și a unui post de medic cu jumătate de normă și reducerea corespunzătoare a  posturilor de  un sfert de normă; 
și modificarea corespunzătoare a statului de funcții si a organigramei, conform anexelor nr.1 și 2 la prezentul referat, părți componente ale acestuia.

